
           Republika Hrvatska
TRGOVAČKI SUD U ZAGREBU                                      		
         Zagreb, Amruševa 2		                           
					20.St-1851/17-61
									       (prethodno St-6250/16)
R E P U B L I K A    H R V A T S K A 
      
R J E Š E N J E

TRGOVAČKI SUD U ZAGREBU, po sucu pojedincu Luciji Butigan, u predstečajnom postupku nad dužnikom JAGODIĆ GRADNJA d.o.o. Samobor, Gajeva 46,  OIB: 84913840247, dana 14. lipnja  2018.g.

r  i  j  e  š  i  o     j  e

I. Određuje se nagrada povjereniku predstečajnog postupka Ibrahim Mehmedović,Rijeka, A.Starčevića 5, OIB 91320064198 u predstečajnom postupku nad dužnikom JAGODIĆ GRADNJA d.o.o. Samobor, Gajeva 46,  OIB: 84913840247, u bruto iznosu od 3.000,00 kn.
II. Nalaže se računovodstvu ovog suda da s depozitnog računa Trgovačkog suda u Zagrebu iz sredstava uplaćenih u ime predujma za troškove predstečajnog postupka izvrši isplatu bruto  iznosa od  3.000,00 kn na račun IBAN HR6824840083117375425, otvoren u Raiffeisen Bank Austria d.d.
Obrazloženje

Rješenjem ovog suda br. St-6250/16 od 10. studenog 2016.g. toč. II. za povjerenika predstečajnog postupka imenovan je Ibrahim Mehmedović,Rijeka, A.Starčevića 5, OIB 91320064198-
Rješenjem ovog suda br. St-1851/17-51 od 16. studenog 2017.g. utvrđeno je prihvaćanje Plana (izmijenjenog) restrukturiranja dužnika i potvrđen predstečajni sporazum, a koje rješenje je postalo pravomoćno dana 10. siječnja 2018.g.
Predstečajni povjerenik dostavio je pisani prijedlog da mu se isplati nagrada za obavljene poslove u predstečajnom postupku.
Čl. 23. st. 3 Stečajnog zakona (NN 71/15,104/17, dalje SZ) propisano je, da se na povjerenika predstečajnog postupka primjenjuju odredbe Stečajnog zakona o stečajnom upravitelju, te je zatim, čl. 94. st.1. i 2. SZ-a, propisano da stečajni upravitelj ima pravo na nagradu za svoj rad i naknadu stvarnih troškova, te da nagradu stečajnom upravitelju, rješenjem određuje sud, prema Uredbi kojim Vlada RH utvrđuje kriterije i načina obračuna i plaćanja nagrade stečajnim upraviteljima.
Čl. 3. st. 1. Uredbe o kriterijima i načinu obračuna i plaćanja nagrade  stečajnim upraviteljima propisano je, da povjereniku predstečajnog postupka pripada pravo na jednokratnu nagradu za poslove obavljene u predstečajnom postupka u iznosu od 3.000,00 kn do 20.000,00 kn.

Kako je čl. 28. st. 1. SZ-a propisano da je podnositelj prijedloga, a u konkretnom slučaju to je bio gore navedeni dužnik, dužan uplatiti predujam za troškove predstečajnog postupka u iznosu od 5.000,00 kn, to je navedena uplata od strane dužnika i izvršena na depozitni račun ovog suda dana 10. listopada 2016., te se iz navedenog iznosa može isplatiti nagrada povjereniku predstečajnog postupka, kao i troškovi FINA-e.

Visina nagrade povjereniku određena je, s obzirom na složenost poslova koje je povjerenik obavio, kao i s obzirom na raspoloživa sredstava iz kojih se ova nagrada može isplatiti, pa je slijedom citiranih zakonskih odredbi SZ-a i Uredbe, doneseno ovo rješenje.

U Zagrebu, 14. lipnja 2018.g.

			     			        		          SUDAC:		                       
                              		    LUCIJA BUTIGAN,v.r.

UPUTA O PRAVNOM LIJEKU:
Protiv ovog rješenja pravo žalbe ima stečajni upravitelj, dužnik pojedinac i svaki  stečajni vjerovnik. (čl. 94. st. 5. SZ).

Za točnost otpravka-ovlašteni službenik
                Monika Grbac

